Godos

Iste articlo tracta sobre o pueblo chermanico. Ta o lugar d'o municipio de Torreciella se veiga Godos (Xiloca).
Os godos estioron un pueblo chermanico oriental orichinario d'o sud de Suecia que emigró ta Europa Centro-Oriental y creyó un estato centrato en l'actual Ucraína con influencia dende a Mar Negra dica a Mar Baltica en tiempos d'o Baixo Imperio Romano. A presencia d'os godos en Ucraína crebó a continuidat territorial d'os pueblos sarmatas. Os godos quedoron dividitos en dos brancas: os godos de l'este u ostrogodos y os godos de l'ueste u visigodos. O territorio inicial d'o estato godo centroeuropeu antes d'a deseparación en dos brancas corresponde la cultura de Chernyakhov. A invasión d'os hunnos empentó a las dos brancas d'os godos enta l'Imperio Romano en a suya cuasi totalidat. Os godos tenioron una cristianización primerenca en relación a atros pueblos chermanicos y se convertioron en arrianos. Luitaban principalment a caballo, y talment prenioron este costumbre en part por coexistencia con os sarmatas. A luenga d'os godos ye dita "gotica".

Os godos encomenzoron a presionar as provincias romanas de Dacia, Moesia Inferior y Tracia dende l'anyo 238, y dende ixe anyo representoron un problema defensivo pa os romanos. En tiempos de Decio un exercito organizato de godos baixo o mando de Cniva trescruzó o Danubio y entró en Moesia y Tracia pa saqueyar-las, en l'anyo 250 asitioron y saqueyoron Filipopoli (Plovdin) y en verano de 251 derrotoron a los romanos de camín ta casa en a Batalla d'Abrittus. Os godos tornoron a trescruzar o Danubio en expedicions de saqueyo en os anyos 260 y en 267-268. Encara que os emperadors Claudio II y Aurelián consiguioron refusar estos ataques, Aurelián decició abandonar a provincia de Dacia antes de l'anyo 273.

En ixos tiempos os godos quedoron dividitos en dos grupos. Os que bi heba a l'este d'o Dniester se convertioron en os greutungos u "ostrogodos". Os que bi heba a l'ueste d'o Dniester y en os territorios abandonatos por os romanos a lo norte d'o Danubio yeran conoixitos como tervinchios u vesosMaría Victoria Escribano Paño Los godos en Aragón. CAI 100. y bel tiempo dimpués como "visigodos". Dimpués de fer-se esta división muitas d'as mencions romanas a "godos" en cheneral se refieren en realidat a los ostrogodos.

 Mencions en fuents aragonesas y navarras 
En as cronicas medievals aragonesas y navarras abundan referencias a los reis visigodos, a l'igual que en atras cronicas medievals d'a Peninsula Iberica. Os visigodos son a sobén mencionatos simplament como godos.

En os textos d'a escuela de Chuan Ferrández d'Heredia son frecuents as mencions a las dos brancas de godos: videgodos ("visigodos") y ystregodos ("ostrogodos"). Manimenos a vegatas los confunden, sobretot cuan coinciden nombres de reis como Teodorico. A vegatas mencionan a los ostrogodos simplament como godos.

Un eixemplo de mención antes d'a deseparación definitiva en as dos brancas se troba en "Historias contra los Paganos" cuan mencionan as primeras incursions d'os godos en l'Imperio Romano y a perdua de Dacia:

En a "Grant Cronica de Espanya", compilación historica de Chuan Ferrández d'Heredia bi ha una curiosa explicación sobre a división en as dos brancas:

Os textos aragoneses transmiten a confusión tardana entre chetos (dacos) y godos y d'esta traza en a "Cronica de Sant Chuan d'a Penya" os personaches historicos dacos son mencionatos como reis godos. En a "Grant cronica de Espanya" dicen:

 Referencias 

 Bibliografía 
 Francisco Beltrán Lloris: Los germanos. Historias del Viejo Mundo, num. 15. Historia 16.
 María Victoria Escribano Paño: Los godos en Aragón. CAI 100.

Categoría:Pueblos chermanicos